
 讛驻讗讛. 诇讗 谞转谞讛 讘讜 转讜专讛 砖讬注讜专 讜讗注''驻 砖讗讬谉 诇驻讗讛 砖讬注讜专 谞转谞讜 讘讜 讞讻诪讬诐 砖讬注讜专 讗讞转 诪砖砖讬诐: 讜讻谉 讛讘讻讜专讬诐. 讜诇拽讞转 诪专讗砖讬转 讻诇 驻专讬 讛讗讚诪讛 (讚讘专讬诐 讻讜) 讜诇讗 谞讗诪专 讻诪讛: 讜讛专讗讬讜谉. 诇拽诪谉 诪驻专砖: 讗诪专 专讘讬 讬讜讞谞谉 讻住讘讜专讬谉 讛讬讬谞讜 诇驻专砖. 讛讗讬 讗讬谉 诇讜 砖讬注讜专 讚拽转谞讬 讛讻讗: 讗讬谉 诇讛谉 砖讬注讜专 诇诪注诇讛. 砖讬讘讬讗 讻诪讛 砖讬专爪讛: 讗讘诇 诇诪讟讛 讬砖 诇讜 砖讬注讜专. 砖诇讗 诇驻讞讜转 诪诪注讛 讻住祝 讻诪讜 砖砖谞讬谞讜 讘诪砖谞转讬谞讜 讜讛讬讬谞讜 住讘讜专讬谉 讚砖讬注讜专 讚讗讜专讬讬转讗 讛讜讗: 注讚 砖讘讗 专' 讗讜砖注讬讗 讘专讘讬 讜诇讬诪讚. 讘专讘讬 讙讚讜诇 讘讚讜专讜: 讜诇讬诪讚 砖讗讬谉 诇讜 砖讬注讜专 诇讗 诇诪讟讛 讜诇讗 诇诪注诇讛. 诪谉 讛转讜专讛: 讗讘诇 讞讻诪讬诐 讻讜'. 讻诇讜诪专 砖讬注讜专 诪注讛 讻住祝 讜砖转讬 讻住祝 讛讗诪讜专 讘诪砖谞转讬谞讜 讘专讗讬讬讛 讜讘讞讙讬讙讛 诪讚讘专讬 讞讻诪讬诐 讛讜讗 讗讘诇 讗诪专讜 讞讻诪讬诐 讙专住讬谞谉: 诪讗讬 讛专讗讬讜谉. 讜诇讗 转谞讗 讛专讗讬讬讛 讚诇讬讛讜讬 诪砖诪注 讚诪讬 注讜诇讛 讚讗诇讜 讛砖转讗 诇讗讜 讘讚诪讬诐 诪砖诪注 讗诇讗 讘诪爪讜转 专讗讬讬转 驻谞讬诐: 专讘讬 讬讜讞谞谉 讗诪专 专讗讬讬转 驻谞讬诐 讘注讝专讛. 讻诪讛 驻注诪讬诐 砖讛讜讗 讞驻抓 讘讗 讜诪专讗讛 注爪诪讜 讘注讝专讛 讜讗讬谉 爪专讬讱 诇讛讘讬讗 拽专讘谉 讘讻诇 专讗讬讬讛 讜专讗讬讬讛: 专讗讬讬转 驻谞讬诐 讘拽专讘谉. 讜爪专讬讱 诇讛讘讬讗 拽专讘谉 注诇 讻诇 驻注诐 讜驻注诐: 讘注讬拽专 专讙诇. 讘讬讜''讟 专讗砖讜谉: 讘讝讘讞讬诐. 爪专讬讱 诇讛讘讬讗 拽专讘谉 讘讛诪讛 讛讝讘讜讞讬诐 讘住讻讬谉 讜诇讗 注讜诇转 讛注讜祝 砖讛讬讗 谞诪诇拽转: 谞讗诪专讛 讞讙讬讙讛 讘专讙诇. 诇诪讗讻诇 讛讚讬讜讟: 讜谞讗诪专讛 专讗讬讬讛 诇讙讘讜讛. 讚讛讗 诇讗 讬专讗讜 驻谞讬 讚讻转讬讘 诪砖诪注 诇爪讜专讻讬 讗谞讬 砖讜讗诇: 诪讛 讞讙讬讙讛 讛讗诪讜专讛 诇讛讚讬讜讟 讝讘讞讬诐. 砖诇 讘讛诪讛 讚讻转讬讘 诇讗 讬诇讬谉 讞诇讘 讞讙讬 注讚 讘拽专 (砖诪讜转 讻讙) 讘诪讬讚讬 讚讗讬转 诇讬讛 讞诇讘 讛拽专讘 诇讙讘讜讛 拽讗诪专: 讜讗讬谉 谞专讗讬谉 讞爪讗讬谉. 诪驻专砖 诇拽诪谉: 讘讞讟讗讜转 讜讗砖诪讜转. 砖诇讗 转讞讟讗 讜转讝拽拽 诇讛讘讬讗 讞讟讗转 讜讗砖诐: 诪讘讬转 专注讱. 诪讘讬转 讗讜讛讘讱 讛拽讘''讛 砖拽专讗 讬砖专讗诇 专注讬诐 砖谞讗诪专 诇诪注谉 讗讞讬 讜专注讬 (转讛诇讬诐 拽讻讘): 住讘专 专讘 讬讜住祝 诇诪讬诪专 讻讜'. 讚讗讬 诇讗讜 讛讻讬 诪讗讬 讗讬谉 谞专讗讬谉 讞爪讗讬谉 讚讬诇讬祝 诪讘讻诇 讝讻讜专讱 讗讬 砖诇讗 讬讛讬讜 讞爪讬讬谉 注讜诇讬谉 诪讝讻讜专讱 谞驻拽讗 砖讛专讬 讻诇 讛讝讻专讬诐 讘讻诇诇 讝讻讜专讱: 

 讜讛讘讻讜专讬诐 讗讬谉 诇讜 砖讬注讜专 诇讗 诇诪注诇讛 讜诇讗 诇诪讟讛. 讛讚专 驻专讬讱 讘讬专讜砖诇诪讬 专讘讬 讘专讻讬讛 讘注讬 诇诪讛 诇讗 转谞讬谞谉 注驻专 诇住讜讟讛 讗驻专 驻专讛 专讜拽 讬讘诪讛 讚诐 爪驻讜专 砖诇 诪爪讜专注 讗''专 讬讜住讬 诇讗 讗讬讬转讬谞谉 讘诪转谞讬' 讗诇讗 讚讘专讬诐 砖讛讜讗 诪讜住讬祝 注诇讬讛谉 讜讬砖 讘注砖讬讬转谉 诪爪讜讛 讜讗诇讜 讗注''驻 砖诪讜住讬祝 注诇讬讛谉 讗讬谉 讘注砖讬讬转谉 诪爪讜讛: 讙诪讬诇讜转 讞住讚讬诐. 讘讬专讜砖诇诪讬 讛讚讗 转讬诪讗 讘讙讜驻讜 讗讘诇 讘诪诪讜谞讜 讬砖 诇讜 砖讬注讜专 讜讘讬拽讜专 讞讜诇讬诐 讚讗讬谉 诇讜 砖讬注讜专 讻讚讗讬转讗 讘谞讚专讬诐 (讚祝 诇讟:) 讛讜讬 讘讻诇诇 讙诪讬诇讜转 讞住讚讬诐: 讻住讘讜专讬谉 讗谞讜 诇讜诪专 讚讬砖 诇讜 砖讬注讜专 诇诪讟讛. 讜住讘讬专讗 诇讬讛 讻讗讬讚讱 转谞讗 讘讬专讜砖诇诪讬 讚讞砖讬讘 驻讗讛 讚讬砖 诇讛 砖讬注讜专 诇诪讟讛: 专讘讬 讬讜讞谞谉 讗诪专 专讗讬讬转 驻谞讬诐 讘注讝专讛. 讚讻讬讜谉 讚讗讬讬转讬 讘专讗讬讬讛 讞讚讗 讝讬诪谞讗 诪讬驻讟专 讘讻讱 讗诐 讬专爪讛 讗讜 讬讘讬讗 讻诪讜 砖讬专爪讛 讗讘诇 专讗讬讬转 驻谞讬诐 讘拽专讘谉 讬砖 诇讜 砖讬注讜专 讚住讘讬专讗 诇讬讛 诇专讘讬 讬讜讞谞谉 诪注讛 讻住祝 讜砖转讬 讻住祝 讚讗讜专讬讬转讗 讜讛讻讬 讗讬转讗 讘讬专讜砖诇诪讬 讚诪住讻转 驻讗讛 诪转谞讬' 讘专讗讬讬讛 讗讘诇 讘拽专讘谉 讬砖 诇讜 砖讬注讜专 讚讗''专 讬讜讞谞谉 诪注讛 讻住祝 砖转讬 讻住祝 讚讗讜专讬讬转讗 讜注讜讚 讗诪专 讘诪讻讬诇转讬谉 专讘讬 讬讜讞谞谉 讻讚注转讬讛 讚讗诪专 讻诇 讛砖讬注讜专讬诐 讛诇讻讛 诇诪砖讛 诪住讬谞讬 讜讗诪专 诪注讛 讻住祝 讜砖转讬 讻住祝 讚讗讜专讬讬转讗 讜专讬砖 诇拽讬砖 讚诪讜拽讬 诇讛 讘专讗讬讬转 驻谞讬诐 讘拽专讘谉 住讘讬专讗 诇讬讛 讻专' (讬讛讜砖注) 讚讗诪专 诪注讛 讻住祝 砖转讬 讻住祝 讚专讘谞谉 讜讻谉 讗诪专 讛转诐 诇讗 讬专讗讜 驻谞讬 讻诇 砖讛讜讗 讗讘诇 讞讻诪讬诐 谞转谞讜 诇讛诐 砖讬注讜专 诪注讛 讻住祝 砖转讬 讻住祝 讜诪讬讛讜 讛砖''住 砖诇谞讜 诇讗 谞讞讬转 诇讛讻讬 讗诇讗 诇讛讱 诇讬砖谞讗 拽诪讗 诪砖诪注 讚讘注讬 诇诪讬诪专 讚诪转谞讬转讬谉 诪讬讬专讬 讗祝 讘诪讜注讚 讛诇讻讱 诇讗 诪爪讬 诇讗讜拽诪讬 讘专讗讬讬转 拽专讘谉 讚讗讝 诇讗 诪讬讞讬讬讘 讻诇诇 诇讛讘讬讗 讗讘诇 讘专讗讬讬转 驻谞讬诐 诪讬讞讬讬讘 诇讘讜讗 讞讚讗 讝讬诪谞讗 讜诪砖诐 (讝讛) 讜讛诇讗讛 讗讬谉 诇讜 砖讬注讜专 讜专讬砖 诇拽讬砖 讗诪专 讚诪转谞讬' 谞诪讬 讘专讗讬讬转 驻谞讬诐 讘拽专讘谉 讚诪讬讞讬讬讘 诇讛讘讬讗 讜诪''诪 爪专讬讱 诇讜诪专 讚住讘讬专讗 诇讬讛 讻专讘讬 讬讛讜砖注 讻讚驻讬专砖转讬 讻讚讬 砖诇讗 讬讛讗 砖讬注讜专 讻诇诇 讜诇讗讬讚讱 诇讬砖谞讗 讚讗转讗 讜讗讬讬转讬 讘讜 讘讬讜诐 拽讗诪专 讚诇讗 诪拽讘诇讬谞谉 诪砖讜诐 讘诇 转讜住讬祝 讻讬讜谉 讚讻讘专 谞驻讬拽 讗讘诇 诇诪讞专 讜诇讬讜诪讗 讗讜讞专讗 诪爪讬 诇讛讘讬讗 讗诐 讬专爪讛 讜讛讗 诇讗 驻讟专 诇讬讛 拽专讗 诪讛 讗谞讬 讘讞谞诐 专拽 讘讞讬讜讘讗 讗讘诇 讗讬 诪讬讬转讬 砖驻讬专 诪拽讘诇讬谞谉 讜讻谉 诪砖诪注 诇讬砖谞讗 讚诇注讬诇 讚讗转讗 讜诇讗 讗讬讬转讬 讘砖讗专 讬讜诪讬 讜诇讗 驻诇讬讙 专讘讬 讬讜讞谞谉 专拽 讚诇讗 诪讬讞讬讬讘 诇讗转讜讬讬 讗讘诇 讗讬 诪讬讬转讬 诪拽讘诇讬谞谉 砖驻讬专 讜专讬砖 诇拽讬砖 诇讗 讗讬转讜转讘 讗诇讗 诪砖讜诐 讚诪讬讞讬讬讘 讜诇讗 诪讞讬讬讘 诇讬讛 拽专讗 讜诇讗 讚诪讬 讛讗讬 讬砖 诇讜 砖讬注讜专 诇讛讛讬讗 讚讬专讜砖诇诪讬 讚讛转诐 诪诇诪讟讛 诪讬讬专讬 (讜讚讞讬) 讛拽专讘谉 讗讘诇 讛讻讗 拽讬讬诪讬谞谉 砖讬注讜专 讘讛讘讗转讜 讜讗诐 谞讘讜讗 诇讛砖讜讜转诐 讬讞讚 讛讗 诇拽专讘谉 讬砖 诇讜 砖讬注讜专 诇诪讟讛 讻讚讗讬转讗 讘讬专讜砖诇诪讬 讜讛''谞 讚讬谉 讛讜讗 砖讬砖 诇讜 砖讬注讜专 讘讛讘讗转讜 讗讬 讘注讬 诪讬讬转讬 讗讬 诪拽讘诇讬谞谉 诪讬谞讬讛 讗讜 诇讗 讜诪讬讛讜 诇驻讬 诇砖讜谉 讛讬专讜砖诇诪讬 诇讗 讬讚注谞讗 讛讬讻讬 诪讜拽讬 诇讛 诪转谞讬' 讘专讗讬讬转 驻谞讬诐 讘注讝专讛 讜诇讗 讘拽专讘谉 诪砖讜诐 砖讬砖 诇讛 砖讬注讜专 讻专讘讬 讬讜讞谞谉 讜讛讗 讞砖讬讘 驻讗讛 砖讬砖 诇讛 砖讬注讜专 诇诪讟讛 讜砖诪讗 讚讗讬讘注讬 诇讬讬砖讘讜 诇诪转谞讬' 讻讚讘专讬 讛讻诇 讗祝 讻转谞讗 讚讗诪专 驻讗讛 讗讬谉 诇讛 砖讬注讜专 诇讗 诇诪注诇讛 讜诇讗 诇诪讟讛 讜诪转讜拽诪讗 讘专讗讬讬转 驻谞讬诐 诇讞讜讚 诇专讘讬 讬讜讞谞谉 讻谉 谞专讗讛 诇讬 讛驻讬专讜砖 讚讛讱 砖诪注转转讗: 

专讘讬谞讜 讞谞谞讗诇

转谞谉 讛转诐 讗诇讜 讚讘专讬诐 砖讗讬谉 诇讛诐 砖讬注讜专 讛驻讗讛 讜讛讘讻讜专讬诐 讜讛专讗讬讜谉 讻讜'. 



讗"专 讬讜讞谞谉 讘讗 专' 讗讜砖注讬讛 讘专讘讬 讜诇讬诪讚 讛专讗讬讜谉 讗讬谉 诇讜 砖讬注讜专 诇讗 诇诪注诇讛 讜诇讗 诇诪讟讛. 讗讘诇 讞讻诪讬诐 讗讜诪专讬诐 讛专讗讬讛 诪注讛 讻住祝 讜讞讙讬讙讛 砖转讬 讻住祝. 



诪讗讬 讛专讗讬讜谉 专' 讬讜讞谞谉 讗诪专 专讗讬讬转 驻谞讬诐 讘注讝专讛 讻诇讜诪专 讘讬讗转讜 讜讬爪讬讗转讜 讘注讝专讛 讻诪讛 驻注诪讬诐 讗讬谉 诇讛 砖讬注讜专. 



专"诇 讗诪专 专讗讬讬转 驻谞讬诐 讘拽专讘谉. 



讜讗诪专讬谞谉 讘注讬拽专 讛专讙诇 讻诇讜诪专 讘转讞诇转 讛专讙诇 讘注转 讘讜讗讜 诇讛拽讘讬诇 驻谞讬诐 讘注讝专讛 讚讘专讬 讛讻诇 专讗讬讬转 [驻谞讬诐] 讘拽专讘谉 讻讬 驻诇讬讙讬 讘砖讗专 讬诪讜转 讛专讙诇 讜讻诇 注讬讚谉 讚诪讬讬转讬 讜注讬讬诇 讻"注 诇讗 驻诇讬讙讬 讚诪拽讘诇讬谉 诪讬谞讬讛 讻讬 驻诇讬讙讬 讛讬讻讗 讚讗转讗 讘砖讗专 讬诪讜转 讛专讙诇 讜诇讗 讗讬讬转讬 专' 讬讜讞谞谉 讗讜诪专 注讬讬诇 讚诇讗 爪专讬讱 诇讗转讜讬讬 讻诇 讝诪谉 讚注讬讬诇 讜专' 砖诪注讜谉 讘谉 诇拽讬砖 [讗讜诪专] 诇讗 注讬讬诇 讗诇讗 讗讬 诪讬讬转讬 拽专讘谉 讘讛讚讬讛. 讜诪讜转讬讘 专"诇 讜讛讻转讬讘 讜诇讗 讬专讗讜 驻谞讬 专讬拽诐. 讜驻专讬拽 专' 讬讜讞谞谉 讛讛讜讗 讘注讬拽专 讛专讙诇 讻讬 拽讗诪专讬谞谉 讚诇讗 爪专讬讱 讛讬讻讗 讚讗讬讬转讬 讘注讬拽专 讛专讙诇 讜诇讗 讗讬讬转讬 讘砖讗专 讬诪讜转 讛专讙诇. 



讗讬转讬讘讬讛 诇讗 讬专讗讜 驻谞讬 专讬拽诐 讘讝讘讞讬诐 讗转讛 讗讜诪专 讘讝讘讞讬诐 讗讜 讗讬谞讜 讗诇讗 讘注讜驻讜转 讜讘诪谞讞讜转 讜讚讬谉 讛讜讗 谞讗诪专讛 讞讙讬讙讛 诇讛讚讬讜讟 讜谞讗诪专讛 专讗讬讬讛 诇讙讘讜讛 讻讜' 讜驻专讬拽 专讘讬 讬讜讞谞谉 讛讛讬讗 讘注讬拽专 讛专讙诇 讜讻谉 讘讛讗 讚专' 讬讜住讬 讘"专 讬讛讜讚讛 讜讛讚专 专' 讬讜讞谞谉 讜诪讜转讬讘 诇讬讛 诇专"诇 讻转讬讘 讬专讗讛 讜拽专讬谞谉 讬专讗讛 诪讛 讗谞讬 讘讞谞诐 讗祝 讗转诐 讘讞谞诐. 



讜驻专拽讬谞谉 讗诇讗 诇注讜诇诐 讘注讜 诇讗转讜讬讬 讚讛讗 讻转讬讘 讜诇讗 讬专讗讜 驻谞讬 专讬拽诐 讜讻诇 讛讬讻讗 讚讗转讗 讜诇讗 讗讬讬转讬 讗注"讙 讚注讘专 讻"注 诇讗 驻诇讬讙讬 讚注讬讬诇 讘注讝专讛 讜诪转讞讝讬 讜谞驻讬拽 讻讬 驻诇讬讙讬 讚讗转讗 讜讗讬讬转讬 讘注讬拽专 讛专讙诇. 



专' 讬讜讞谞谉 讗讜诪专 转讜讘 诇讗 诪讬讬转讬 讚专讗讬讬转 驻谞讬诐 讘注讝专讛 讛讜讗 讚讗讬谉 诇讜 砖讬注讜专 讜讻诇 讗讬诪转 讚讗转讬 注讬讬诇 讗讘诇 专讗讬讬转 拽专讘谉 讬砖 诇讛 砖讬注讜专 讜讻讬讜谉 讚讗讬讬转讬 讗讬 诪讬讬转讬 讗讞专讬转讬 诇讗 诪拽讘诇讬谞谉 诪讬谞讬讛 讜诪讜转讬讘 专' 讬讜讞谞谉 讜讛讻转讬讘 讛讜拽专 专讙诇讱 诪讘讬转 专注讱 讻诇讜诪专 讗诇 转专讘讛 诇讛专讗讜转 诇讜 驻谞讬讱 讜驻专讬拽 专"诇 讛转诐 讘讞讟讗讜转 讜讗砖诪讜转 讻诇讜诪专 讛讝讛专 讘注爪诪讱 讜讗诇 转讞讟讗 讘讻诇 讬讜诐 讜诇讛讘讬讗 讞讟讗转 讜讗砖诐 讜讻讚专' 诇讜讬 讚讗诪专 讻转讜讘 讗讞讚 讗讜诪专 讗讘讜讗 讘讬转讱 讘注讜诇讜转 讜讻转讜讘 讗讞专 讗讜诪专 讛讜拽专 专讙诇讱 诪讘讬转 专注讱 讜诪砖谞讬 诇讗 拽砖讬讗 讛讗 讘注讜诇讜转 讜砖诇诪讬诐 讗讘讜讗 讘讬转讱 讜讛讗 讚讻转讘 讛讜拽专 专讙诇讱 讘讞讟讗讜转 讜讗砖诪讜转.





讛诪讗讬专讬

讬砖 讚讘专讬诐 砖讗讬谉 诇讛诐 诪谉 讛转讜专讛 砖讬注讜专 诇诪讟讛 讜讞讻诪讬诐 谞转谞讜 砖讬注讜专 讘拽爪转谉 讜讻诇谉 讬砖 讘讛讜住驻转谉 诪爪讜讛 注讚 砖讗讬谉 诇讛诐 讙"讻 砖讬注讜专 诇诪注诇讛 讜讗诇讜 讛谉 讛驻讬讗讛 砖讗讬谉 诇讛 砖讬注讜专 诪谉 讛转讜专讛 讗诇讗 砖讞讻诪讬诐 谞转谞讜 讘讛 砖讬注讜专 讗讞讚 诪砖砖讬诐 讜讛讘讻讜专讬诐 砖讗讬谉 诇讛诐 砖讬注讜专 讻诇诇 讜讛专讗讬讜谉 专"诇 拽专讘谞讜转 专讗讬讛 砖讗讬谉 诇讛诐 砖讬注讜专 诪谉 讛转讜专讛 讗诇讗 砖讞讻诪讬诐 谞转谞讜 砖讬注讜专 诇专讗讬讛 讜讞讙讬讙讛 砖转讬 讻住祝 讜诪注讛 讻住祝 讜讝讛讜 砖讗诪专讜 讘转诇诪讜讚 讛诪注专讘 讗诪专 专' 讬讜讞谞谉 诪注讛 讻住祝 讜砖转讬 讻住祝 讚讘专 转讜专讛 讜专' 讬讜住讛 转谞讬 专讗讬讛 讻诇 砖讛讜讗 讜讞讻诪讬诐 讛讜讗 砖谞转谞讜 砖讬注讜专 诪注讛 讻住祝 讜砖转讬 讻住祝 讜讬"诪 砖讬注讜专 砖讘诪砖谞转谞讜 转讜专讛 讻专' 讬讜讞谞谉 讜讘注拽专 讛专讙诇 讜诪砖谞转 驻讗讛 砖诇讗 讘注拽专 讛专讙诇 讜讗讬谉 谞专讗讛 讻谉 讜讙诪讬诇讜转 讞住讚讬诐 讜驻讬' 讘转诇诪讜讚 讛诪注专讘 讙诪讬诇讜转 讞住讚讬诐 砖诇 讙讜驻讜 讛讗 砖诇 诪诪讜谞讜 讛专讬 讗诪专讜 讛诪讘讝讘讝 讗诇 讬讘讝讘讝 讬讜转专 诪讞讜诪砖 讜讘诇讘讚 诪谉 讛专讬讜讞 讜转诇诪讜讚 转讜专讛 砖诇诪讟讛 讗祝 讘拽专讬讗转 砖诪注 砖讞专讬转 讜注专讘讬转 拽讬讬诐 讜讛讙讬转 讘讜 讬讜诪诐 讜诇讬诇讛 讜讗讬谉 爪专讬讱 诇讜诪专 砖讗讬谉 诇讛 砖讬注讜专 诇诪注诇讛 讜讗诪专讜 注诇讬讛 讘转诇诪讜讚 讛诪注专讘 砖讗诇讜 诇专' 讬讛讜砖注 诪讛讜 诇诇诪讚 讗转 讘谞讜 讞讻诪讛 讬讜谞讬转 讗诪专 诇讛诐 讻转讬讘 讜讛讙讬转 讘讜 讬讜诪诐 讜诇讬诇讛 爪讗 讜专讗讛 讗讬 讝讜 砖注讛 砖讗讬谞讛 诇讗 诪谉 讛讬讜诐 讜诇讗 诪谉 讛诇讬诇讛 讻诇讜' 讜讗讱 讗驻砖专 讘讻讱 诪注转讛 讬讛讗 讗住讜专 诇诇诪讚讜 讗讜诪谞讜转 讜讛讗 转谞讬 专' 讬砖诪注讗诇 讜讘讞专转 讘讞讬讬诐 讝讜 讗讜诪谞讜转 讗"专 讬讜讞谞谉 诪驻谞讬 讛诪住讜专讜转 讜驻讬专砖讜讛 讞讻诪讬 谞讗专讘讜谞讗讛 砖诇讗 讗住专讛 专' 讬讛讜砖注 讗诇讗 诪驻谞讬 讛诪住讜专讜转 砖诇讗 讬讛讜 讘拽讬讗讬诐 讘讛 讜讻诪讜 砖讗诪专讜 讘驻专拽 诪专讘讛 驻"讘 讘' 注诇 讗讜转讜 讝拽谉 砖诇注讝 诇讛诐 讘诇砖讜谉 讬讜谞讬 讜诇诪讚讜 诪讻讗谉 砖讞讻诪转 专诪讬讝讛 讘诇讘讚 讛讜讗 砖讗住专讜 讜砖谞讜 注讜讚 砖诐 专' 讗讘讛讜 讘砖诐 专' 讬讜讞谞谉 诪讜转专 诇诇诪讚 讗转 讘转讜 转讜专讛 诪驻谞讬 砖转讻砖讬讟 讛讜讗 砖诪注 砖诪注讜谉 讘专讘讗 讗诪专 讘讙讬谉 讚讜 讘注讬 诪讬诇驻讗 诇讘谞转讬讛 转诇讬 诇讬讛 讘专' 讬讜讞谞谉 讬讛讗 注诇讬 讗诐 砖诪注讛 诪专' 讬讜讞谞谉 讜诇讗 谞讞砖讘 讘讗诇讜 讻讘讜讚 讗讘 讜讗诐 诪驻谞讬 砖讬砖 讘讛 讙讘讜诇 砖讗诐 讗诪专讜 诇讜 注讘讜专 注诇 讚讘专讬 转讜专讛 讗讬谞讜 专砖讗讬 讜讻谉 转专讜诪讛 讗注"驻 砖讞讟讛 讗讞转 驻讜讟专转 讗转 讛讻专讬 讬专讗讛 诇讬 讛讜讗讬诇 讜诪"诪 讘讚讘专讬 谞讘讬讗讬诐 谞转谉 讘讛 砖讬注讜专 讗讞讚 诪砖砖讬诐 讜讞讻诪讬诐 讛讜住讬驻讜 注诇 诪讚转 讘谞讜谞讬转 讗讞讚 诪讞诪砖讬诐 讻诪讜 砖讬转讘讗专 讘诪拽讜诪讜 诇讗 诪谞讗讛 讻讗谉:



讜讘转诇诪讜讚 讛诪注专讘 谞砖谞讜 讚讘专讬诐 讗讞专讬诐 砖讗讬谉 诇讛诐 砖讬注讜专 讗诇讗 砖讗讬谉 讘讛讜住驻转谉 诪爪讜讛 讜讛诐 注驻专 住讜讟讛 讜专讜拽 讬讘诪讛 讜讗驻专 驻专讛 讜讚诐 爪驻讜专 砖诇 诪爪讜专注 讗祝 讘转专讜诪讛 驻讬' 诇砖诐 讟注诐 讗讞专 讜讛讜讗 砖讗诪专讜 诇诪讛 诇讗 转谞讬 注驻专 住讜讟讛 讜专讜拽 讬讘诪讛 讜讗驻专 驻专讛 讜讚诐 爪驻讜专 砖诇 诪爪讜专注 讗诪专 专' 讬讜住讛 诇讗 转谞讬谞谉 讗诇讗 讚讘专讬诐 砖讗诐 诪讜住讬祝 注诇讬讛谉 讬砖 讘注砖讬讬转谉 诪爪讜讛 讜诇诪讛 诇讗 转谞讬 转专讜诪讛 讗"专 讗诪讬 诪驻谞讬 讛诪讞诇讜拽转 讜驻讬专砖讜 拽爪转 诪驻专砖讬诐 讘注谞讬谉 讝讛 砖讬砖 讞讜诇拽讬谉 诇讜诪' 砖讗讬谉 诪讜住讬驻讬谉 注诇讬讛 讜讻诪讜 砖砖谞讬谞讜 讘转专讜诪讜转 讛诪专讘讛 讘转专讜诪讛 专' 讗诇讬注讝专 讗讜诪专 讗讞讚 诪注砖专讛 讻转专讜诪转 诪注砖专 讻诇讜' 砖注讚 讻讗谉 转专讜诪转讜 转专讜诪讛 讗讘诇 讘讬转专 诪讻谉 诇讗 专' 讬砖诪注讗诇 讗讜诪专 诪讞爪讛 专' 注拽讬讘讗 讗讜诪专 注讚 砖讬砖讬讬专 砖诐 讞诇讬谉 讜讛诇讻讛 讻讚讘专讬讜 讜讛讬诇讻讱 讻诇 讛诪专讘讛 讘转专讜诪讛 讛讜讗讬诇 讜砖讬讬专 砖诐 讞诇讬谉 讛专讬 讝讜 转专讜诪讛 讛讗 讗诐 讗诪专 讻诇 讛驻讬专讜转 讬讛讜 转专讜诪讛 诇讗 讗诪专 讻诇讜诐 讜诪"诪 讛讜讗讬诇 讜讬砖 讘讛讜住驻转讛 诪讞诇讜拽转 诇讗 砖谞讗讛 讜诇讗 注讜讚 讗诇讗 砖讗祝 诇专' 注拽讬讘讗 讬砖 诇讛 砖讬注讜专 讜讛讜讗 砖讗诪专讜 砖诐 讗诪专 专' 讬讜住讛 注讜砖讛 讗讚诐 讻诇 砖讚讛讜 讘讻讜专讬诐 讜讗讬谉 讗讚诐 注讜砖讛 讻诇 砖讚讛讜 转专讜诪讛 [讻诇讜诪专] 讜讗讬谞讱 爪专讬讱 诇诪讞诇拽转 砖讛专讬 讻诇诐 诪讜讚讬诐 砖讗讬谉 注讜砖讛 讻诇 砖讚讛讜 转专讜诪讛 砖爪专讬讱 讛讜讗 砖讬讛讬讜 砖讬专讬讛 谞讻专讬诐 讜讛拽砖讜 砖诐 讜讗诪专讜 讛转讬讘讜谉 讛专讬 驻讬讗讛 讚讗讬谉 讗讚诐 注讜砖讛 讻诇 砖讚讛讜 驻讗讛 讜转谞讬转讛 讗"专 [讬讜住讬] 拽爪讬专转 砖讘讜诇转 专讗砖讜谞讛 讚讜诪讛 诇诪专讜讞讜 注讚 砖诇讗 拽爪专 砖讘讜诇转 专讗砖讜谞讛 诇讗 谞转讞讬讬讘 砖讚讛讜 驻讗讛 诪砖拽爪专 谞转讞讬讬讘 讜注讜砖讛讜 讻诇讜 驻讗讛 讘专诐 讘转专讜诪讛 诪砖谞转诪专讞 谞转讞讬讬讘 讻专讬讜 转专讜诪讛 讜讗诐 讘拽砖 诇注砖讜转 [讻诇] 讻专讬讜 转专讜诪讛 讗讬谞讜 注讜砖讛讜 讝讛讜 诇砖讜谞诐 讜讘讬讗讜专 讛讚讘专讬诐 驻讬讗讛 讝讜 砖讗诪专讜 砖讗讬谉 讗讚诐 注讜砖讛讜 讻诇讜 驻讗讛 讛讜讗 诪驻谞讬 砖讗讬谉 讚讬谉 驻讗讛 注讚 砖讬转讞讬诇 诇拽爪讜专 讛讗 诪砖讘讗 诇讻诇诇 讞讬讜讘 驻讬讗讛 专"诇 诪砖拽爪专 砖讘讜诇转 专讗砖讜谞讛 注讜砖讛讜 讻诇讜 驻讗讛 讗诐 讬专爪讛 讗讘诇 转专讜诪讛 诪砖讘讗 诇讻诇诇 讞讬讜讘 转专讜诪讛 讜讛讜讗 诪砖谞转诪专讞 讜谞注砖讛 讻专讬 讗讬 讗驻砖专 诇讜 诇注砖讜转 讻诇 讙专谞讜 转专讜诪讛:



讻砖诐 砖讘讬讗专谞讜 砖讗讬谉 诇注专讱 讛拽专讘谞讜转 砖讬注讜专 讻讱 专讗讬讬转 驻谞讬诐 砖诇讜 讛谉 讘拽专讘谉 讛谉 砖诇讗 讘拽专讘谉 讗讬谉 诇讜 砖讬注讜专 专"诇 讗注"驻 砖讛讘讬讗 专讗讬讬转讜 讜讞讙讬讙转讜 讘讬讜诐 专讗砖讜谉 讗诐 专爪讛 诇讛专讗讜转 诇砖诐 讘讻诇 讬讜诐 讜讬讜诐 讛谉 讘讛拽专讘转 拽专讘谉 驻注诐 讗讞转 讘讻诇 讬讜诐 讻砖讬注讜专 砖讛讝讻专谞讜 讛谉 砖诇讗 讘讛拽专讘转 拽专讘谉 专砖讗讬 讜讗讬谉 讻讗谉 诪砖讜诐 讘诇 转讜住讬祝 讜讛讜讗 砖砖讗诇讜 讘讙诪专讗 诪讗讬 讛专讗讬讜谉 专' 讬讜讞谞谉 讗诪专 专讗讬讬转 驻谞讬诐 讘注讝专讛 讜讻讜' 讜诇注谞讬谉 讘讬讗讜专 诪讬讛讗 讗转讛 爪专讬讱 诇砖讗讜诇 讛讬讗讱 砖讗诇讜 诪讗讬 讛专讗讬讜谉 讜讛专讬 谞转驻专砖 讘住诪讜讱 砖讛讜讗 谞讗诪专 诇讚诪讬 专讗讬讛 讜讻诪讜 砖讗诪专 讗讘诇 讞讻诪讬诐 讗诪专讜 讛专讗讬讛 诪注讛 讻住祝 讜讻讜' 讜谞专讗讛 诇讬 诇驻专砖 砖诪转讜讱 砖诪诇转 专讗讬讜谉 诪讜专讛 注诇 专讗讬讬讛 转诪讬讚讬转 讜专讗讬讬讛 砖诇 诪砖谞转谞讜 诇讗 谞讗诪专讛 讗诇讗 讘专讗讬讬转 讬讜诐 专讗砖讜谉 砖讛讜讗 注拽专 讛专讙诇 讜注诇讬讜 讘专专谞讜 砖砖讬注讜专讜 诪注讛 讻住祝 讗诐 诪讚讘专讬 住讜驻专讬诐 讗诐 讚讘专 转讜专讛 讻诇 讗讞讚 诇砖讬讟转讜 讞讝专 讜砖讗诇 讘砖讗专 讛专讗讬讜转 砖讘砖讗专 讛讬诪讬诐 砖讻诇诐 谞讻诇诇讜转 讘诪诇转 专讗讬讜谉 讜砖讗讬谉 诇讜 砖讬注讜专 诇讗讬讝讛 注谞讬谉 谞讗诪专 讘专讗讬讬转 砖讗专 讛讬诪讬诐 讜讗讬谉 诇讛 砖讬注讜专 讜驻讬专砖 讘讛 专' 讬讜讞谞谉 讘专讗讬讬转 驻谞讬诐 讘注讝专讛 砖讻诇 砖专讜爪讛 诇讬讻谞住 讬讻谞住 讛谉 讘拽专讘谉 讛谉 砖诇讗 讘拽专讘谉 讗诇讗 砖诪"诪 讗诐 讛讘讬讗 砖讬注讜专讜 讘诪注讛 讻住祝 讻砖讬注讜专 砖讛讝讻专谞讜 讘注拽专 讛专讙诇 谞诪爪讗 砖专讗讬讬转 驻谞讬诐 讗讬谉 诇讜 砖讬注讜专 讛讗 专讗讬讬转 驻谞讬诐 讘讞讬讜讘 拽专讘谉 讬砖 诇讜 砖讬注讜专 讚讜拽讗 讘讬讜诐 专讗砖讜谉 讜讛讜讗 注拽专 讛专讙诇 讜专讬砖 诇拽讬砖 讗诪专 专讗讬讬转 驻谞讬诐 讘拽专讘谉 砖讻诇 砖讬专讗讛 诇砖诐 讞讬讬讘 讘拽专讘谉 讘讻诇 讬讜诐 砖讬专讗讛 砖诐 砖讗讬谉 诇专讗讬讬转 驻谞讬诐 讘讞讬讜讘 拽专讘谉 砖讬注讜专 讜讛拽砖讜 诇专' 讬讜讞谞谉 诪诪讛 砖讗诪专讜 讜诇讗 讬专讗讜 驻谞讬 专讬拽诐 讘讝讘讞讬诐 讜讻讜' 讗转讛 讗讜诪专 注讜诇讜转 讗讜 讗讬谞讜 讗诇讗 砖诇诪讬诐 谞讗诪专 讞讙讬讙讛 诇讛讚讬讜讟 讜讻讜' 诪讛 讞讙讬讙讛 讘讛讚讬讜讟 讘专讗讜讬 诇讛 专"诇 砖诇诪讬诐 讗祝 专讗讬讛 诇讙讘讜讛 讘专讗讜讬 诇讛 专"诇 注讜诇讜转 讜诪注转讛 诪讛 讞讙讬讙讛 砖讘注讛 讗祝 专讗讬讬讛 砖讘注讛 讜转讬专抓 诇讜 砖诇讗 谞讗诪专 讗诇讗 注诇 注拽专 讛专讙诇 砖讗祝 注拽专 讞讙讬讙讛 讗讬谞讛 讗诇讗 讘讬讜诐 专讗砖讜谉 讜讛拽砖讜 诇专讬砖 诇拽讬砖 诪诪讛 砖讗诪专讜 讬专讗讛 [讬专讗讛] 诪讛 讗谞讬 讘讞谞诐 讗祝 讗转讛 讘讞谞诐 注讚 砖讞讝专讜 讜讗诪专讜 讻诇 讛讬讻讗 讚讗转讗 讜诇讗 讗讬讬转讬 讻诇讛讜 讛讜讚讜 讚专砖讗讬 讻讬 驻诇讬讙讬 讚讗转讗 讜讗讬讬转讬 专' 讬讜讞谞谉 讗诪专 专讗讬讬转 驻谞讬诐 讗讬谉 诇讛 砖讬注讜专 讛讗 讘拽专讘谉 讬砖 诇讜 砖讬注讜专 讜讗讬谉 诪拽讘诇讬谉 讛讬诪谞讜 讜专' 砖诪注讜谉 讘谉 诇拽讬砖 讗诪专 讗祝 讘拽专讘谉 讗讬谉 诇讜 砖讬注讜专 讗诇讗 讗诐 讬专爪讛 (讬讘讗) [讬讘讬讗] 讜谞诪爪讗 讚注转 专讬砖 诇拽讬砖 诇诇砖讜谉 讗讞专讜谉 讛讜讗 讚注转 专' 讬讜讞谞谉 诇诇砖讜谉 专讗砖讜谉 讜驻住拽谞讜 讻讚注转 专' 讬讜讞谞谉 砖讘诇砖讜谉 专讗砖讜谉 砖讗讬谉 诇专讗讬讬转 驻谞讬诐 砖讬注讜专 讘讬谉 讘拽专讘谉 讘讬谉 砖诇讗 讘拽专讘谉 讜讗注"驻 砖讘讻诇 讛转诇诪讜讚 讗谞讜 驻讜住拽讬谉 讻诇砖讜谉 讗讞专讜谉 讘讝讜 谞专讗讬谉 讛讚讘专讬诐 讻讚注转 专讗砖讜谉 砖讛专讬 讗诪专讜 讛讜拽专 专讙诇讱 诪讘讬转 专注讱 讜讻转讬讘 讗讘讗 讘讬转讱 讘注讜诇讜转 讻讗谉 讘讞讟讗讜转 讜讗砖诪讜转 讻讗谉 讘注讜诇讜转 讜砖诇诪讬诐 讻诇讜' 讞讟讗讜转 讜讗砖诪讜转 砖讛诐 讘讗讬诐 注诇 讞讟讗 讛讜拽专 专讙诇讱 讻诇讜' 砖诇讗 转专讙讬诇 讘注爪诪讱 诇讞讟讜讗 讻谞住诪讱 注诇 讛拽专讘谉 讗讘诇 注讜诇讜转 讜砖诇诪讬诐 砖诪讛诐 讘讗讬诐 谞讚讘讛 讗讬谉 诇讛诐 砖讬注讜专:



注讜诇讛 专讗讬讛 砖讝讻专谞讜 讬砖 讗讜诪专讬诐 砖讗讬谞讛 讘讗讛 讗诇讗 诪谉 讛讘讛诪讛 讻砖诇诪讬 讞讙讬讙讛 讜砖诇诪讬 砖诪讞讛 讜讻谉 砖讟转 讛讙诪专讗 诪讜讻讞转 讘讻讗谉 诪诪讛 砖讗诪专讜 讗转讛 讗讜诪专 讘讝讘讞讬诐 专"诇 拽专讘谉 讘讛诪讛 砖讛讜讗 拽专讘谉 讛讝讘讜讞 讗讜 讗讬谞讜 讗诇讗 讘注讜驻讜转 讜诪谞讞讜转 谞讗诪' 讞讙讬讙讛 诇讛讚讬讜讟 专"诇 讜讞讙讜转诐 讗讜转讜 讜专讗讬讬讛 诇讙讘讜讛 专"诇 讜诇讗 讬专讗讜 驻谞讬 专讬拽诐 诪讛 讞讙讬讙讛 讘讝讘讞讬诐 砖讛专讬 讗讬谉 砖诇诪讬诐 讗诇讗 讘讘讛诪讛 讗祝 专讗讬讛 讘讝讘讞讬诐 讜诪讙讚讜诇讬 讛诪讞讘专讬诐 驻住拽讜 砖讛讬讗 讘讗讛 讗祝 诪谉 讛注讜祝 讜讻谉 诪爪讗谞讜讛 讘诪讚专砖 诪讻诇转讗 砖讗讬谞讜 讙讜专住 讘砖诪讜注讛 砖讘讻讗谉 讗讜 讗讬谞讜 讗诇讗 讘注讜驻讜转 讜诪谞讞讜转 讗诇讗 讗讜 讗讬谞讜 讗诇讗 讘讻住驻讬诐 讜诇讗 诇诪注讟 注讜驻讜转 讗诇讗 诇诪注讟 讻住驻讬诐 砖诇讗 讬讘讬讗诐 讘注讝专讛 讜诪"诪 讘讬专讜砖诇诐 诪讘讬讗 讻住驻讬诐 讜讛讜讗 砖讻转讘讜 讙讚讜诇讬 讛诪讞讘专讬诐 砖诪讬 砖讗讬谉 讘讬讚讜 注讜诇讜转 讬讘讬讗 注诪讜 讻住祝 讗讘诇 诇讗 讬讘讗 诇砖诐 讘诇讗 讻住祝 讜讗驻讬' 讬砖 讘讬讚讜 砖讜讛 讻住祝 砖讻讱 讗诪专讜 讘讘讻讜专讜转 驻专拽 讘讻讜专 诇谞讞诇讛 讻诇 讛谞驻讚讬谉 谞驻讚讬谉 讘讻住祝 讜讘砖讜讛 讻住祝 讞讜抓 诪砖拽诇讬诐 讜诪注砖专 讜讛专讗讬讜谉 讻诇讜' 讚讛谞讛讜 讚讜拽讗 讘讻住祝 砖拽诇讬诐 讚转谞谉 诪爪专驻讬谉 砖拽诇讬诐 讚专讻讜谞讜转 诪驻谞讬 诪砖讜讗 讛讚专讱 诪注砖专 讚讻转讬讘 讜爪专转 讛讻住祝 专讗讬讜谉 砖诪讗 (讬讘讗) [讬讘讬讗] 住讬讙讛 诇注讝专讛:



讻讘专 讘讬讗专谞讜 讘诪砖谞讛 砖讗驻讬' 讛讬讜 讻诪讛 讘讘讬转 讗讞讚 讻诇谉 讞讬讬讘讬谉 讘专讗讬讛 讜讻谉 讘讬讗专谞讜 诇诪注诇讛 砖讛诪拽诪抓 讜讛诪爪专祝 谞讞砖转 讜讛讘讜专住拽讬 讞讬讬讘讬谉 讜讗"讻 讝讜 砖讗诪专讜 讻讗谉 讗讬谉 谞专讗讬谉 诇讞爪讗讬谉 讗诐 诇诇诪讚 砖讗讬谉 讗讞讚 砖讘讘讬转 驻讜讟专 讗转 讛讗讞专讬诐 诇讗 讛讜爪专讻讛 砖讗讬谉 诇讜 诇讗讚诐 诇注砖讜转 拽爪转 讘谞讬讜 驻讜砖注讬诐 讜拽爪转诐 讝专讬讝讬诐 讜讗诐 诇诪注讟 诪爪专祝 讜诪拽诪抓 讜讘讜专住拽讬 讜拽讜专讗 讗讜转诐 讞爪讗讬谉 诪爪讚 砖讗讬谉 讬讻讜诇讬谉 诇讛转讞讘专 注诐 讞讘专讬讛诐 诪驻谞讬 讛专讬讞 砖诇讛诐 讗讬谉 讛诇讻讛 讻谉 讻诪讜 砖讛转讘讗专:





转讜住驻讜转 专讬"讚

注讚 砖讘讗 讗讜砖注讬讗 讘讚讘专 讜诇讬诪讚 讛专讗讬讜谉 讗讬谉 诇讜 砖讬注讜专 诇讗 诇诪注诇讛 讜诇讗 诇诪讟讛 驻讬' 讜诪砖"讛 诇讗 拽讗 讞砖讜讘 转专讜诪讛 讘讛讚讬讬讛讜 砖讛专讬 讛转专讜诪讛 讗讬谉 诇讛 砖讬注讜专 讚讞讟讛 讗讞转 讛讬讗 驻讜讟专转 讗转 讻诇 讛讻专讬 讗诇讗 讗注"驻 砖讗讬谉 诇讛 砖讬注讜专 诇诪讟讛 讬砖 诇讛 砖讬注讜专 诇诪注诇讛 砖讗讛 讗诪专 讻诇 讙专谞讬 转专讜诪讛 诇讗 讗诪专 讻诇讜诐 讚专讞诪谞讗 拽专讬讬' 专讗砖讬转 讚讘注讬' 砖讬讛讗 诇讛 砖讬专讬讬诐 讜讛讻讬 转谞谉 讘驻"拽 讚讞诇讛 讛讗讜诪专 讻诇 讙专谞讬 转专讜诪讛 讜讻诇 注讬住转讬 讞诇讛 诇讗 讗诪专 诇讜诐 注讚 砖讬砖讬讬专 诪拽爪转 讗讘诇 讻诇 讛谞讬 讗讬谉 诇讛 砖讬注讜专 诇讗 诇诪讟讛 讜诇讗 诇诪注诇讛 砖讗诐 专讜爪讛 讬转谉 讻诇 砖讚讛讜 驻讗讛 讞讬讬诇 注诇讬讜 砖诐 驻讗讛 讜驻讟讜专 诪谉 讛诪注砖专 讜讻谉 讗诐 专讜爪讛 诇注砖讜转 讻诇 砖讚讛讜 讘讬讻讜专讬诐 注讜砖讛 讻讚转谞谉 讘驻"讘 讚讘讬讻讜专讬诐 注讜砖讛 讗讚诐 讻诇 砖讚讛讜 讘讬讻讜专讬诐 讜讘驻"拽 讚谞讚专讬诐 讘讛' 讛讗讜诪专 诇讞讘讬专讜 诪讜讚讚专谞讬 诪诪讱 诪讬转讬谞谉 讘专讬讬转讗 讚转谞讗讬 诪谞讬谉 砖讗诐 专爪讛 诇注砖讜转 砖讚讛讜 讻讜诇讛 驻讗讛 注讜砖讛 转"诇 砖讚讱 驻讗讛 讜讗讬 讗诪专转 讗驻讬诇讜 讗讬 诇讗 讞讬讬诇 砖诐 驻讬讗讛 注诇 讻诇 讛砖讚讛 诪讛 讘讻讱 诇讗 讬讛讗 讗诇讗 讛驻拽专 讛专讬 讛讛驻拽专 驻讟讜专 诪谉 讛诪注砖专 讻讚转谞谉 讘驻"拽 讚驻讗讛 谞讜转谉 诪砖讜诐 讛驻拽 讜驻讟讜专 诪谉 讛诪注砖专讜转 注讚 砖讬驻专讞 转砖讜讘讛 讛讛驻拽专 诇讗 讬拽专讗 讛讬驻讟专 诪谉 讛诪注砖专讜转 讗诇讗 讗诐 讛驻拽讬专 讘讬谉 诇注谞讬讬诐 讘讬谉 诇注砖讬专讬诐 讗讘诇 讗诐 讛驻拽讬专 诇注谞讬讬诐 讘诇讘讚 讜讗诇 注砖讬专讬诐 讗讬谞讜 谞驻讟专 诪谉 讛诪注砖专 讻讚转谞谉 讘驻"讜 讚驻讗讛 讘砖"讗 讛驻拽专 诇注谞讬讬诐 讛驻拽专 讜讘讛"讗 讗讬谞讜 讛驻拽专 注讚 砖讬讜驻拽专 讗祝 诇注砖讬专讬诐 讘砖诪讬讟讛 讗讘诇 讗诐 讛讜讗 拽讜专讗 注诇讬讜 砖诐 驻讗讛 讗注"驻 砖讗讬谉 讛驻讗讛 讗诇讗 诇注谞讬讬诐 讞讬讬诇 注诇讬讜 砖诐 驻讗讛 讜驻讟讜专 诪谉 讛诪注砖专:





诪讗讬 讛专讗讬讜谉 专' 讬讜讞谞谉 讗诪专 专讗讬讬讛 驻谞讬诐 讘注讝专讛 讻讜' 注讬讬谉 诪讛 砖驻讬专砖转讬 讘驻"拽 讚驻讗讛:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 诪讗讬 讛专讗讬讜谉 讜诇讗 转谞讬 讛专讗讬讛 讚诇讛讜讬 诪砖诪注 讚诪讬 注讜诇讛 [讻讜' 注讻"诇 驻讬' 讚诪讬 注讜诇讛] 诇讞讜讚 讗诇讗 转谞讬 讛专讗讬讜谉 讚诪砖诪注 讘诪爪讜转 专讗讬讬转 驻谞讬诐 讜诪砖诪注 谞诪讬 讚诪讬 注讜诇讛 讘讜' 讚讛讗 专"讬 讙讜驻讬讛 拽讗诪专 诇注讬诇 讻住讘讜专讬谉 讗谞讜 诇讜诪专 讛专讗讬讜谉 讗讬谉 诇讜 砖讬注讜专 讻讜' 注讚 砖讘讗 专' 讗讜砖注讬讗 讻讜' 讜讚讜"拽:


转讜住' 讘讚"讛 专讘讬 讬讜讞谞谉 讗诪专 专讗讬讬转 驻谞讬诐 讘注讝专讛 讻讜' 讗讘诇 专讗讬讬转 驻谞讬诐 讘拽专讘谉 讻讜' 讚住讘讬专讗 诇讬讛 诇专"讬 诪注讛 讻住祝 讻讜' 讚讗讜专讬讬转讗 讻讜' 注讻"诇 讬专讗讛 讚讻诇 讝讛 驻讬专砖 诇砖讬讟转 讛讬专讜砖诇诪讬 讚诇讗讜 诇注谞讬谉 砖讬注讜专 讛讘讗讛 拽讗诪专 讗诇讗 诇注谞讬谉 讚诪讬 注讜诇讛 讜讻诪"砖 讚讛讻讬 讗讬转讗 讘讬专讜砖诇诪讬 讻讜' 讜转诇诪讜讚 砖诇谞讜 诇讗 谞讞讬转 诇讛讻讬 讻讜' 诇注谞讬谉 砖讬注讜专 讚诪讬 注讜诇讛 讗诇讗 诇注谞讬谉 砖讬注讜专 讛讘讗讛 讚诇诇讬砖谞讗 拽诪讗 讻讜' 讚讛砖转讗 诇专"讬 讚诪爪讬谞谉 诇诪讬诪专 砖驻讬专 诇注谞讬谉 讚诪讬 注讜诇讛 讚讗讬谉 诇讜 砖讬注讜专 讗祝 诇诪讟讛 讜讻诪"砖 讘住"讚 讜诇讗 讚诪讬 讛讗讬 讬砖 诇讜 砖讬注讜专 诇讛讛讬讗 讚讬专讜砖诇诪讬 讻讜' 讗讘诇 诪"砖 讻讗谉 诇诇讬砖谞讗 拽诪讗 讜专"诇 讗诪专 讚诪转谞讬' 谞诪讬 讘专讗讬讬转 驻谞讬诐 讘拽专讘谉 讚诪讞讬讬讘 诇讛讘讬讗 讜诪"诪 爪"诇 讚住"诇 讻专讘讬 讗讜砖注讬讗 讚驻讬' 讻讜' 讛讜讗 讗讬谞讜 诪讚讜拽讚拽 讻讬讜谉 讚诇讗 讚诪讬 讛讗讬 讬砖 诇讜 砖讬注讜专 讚诇注谞讬谉 讛讘讗讛 诇讬砖 诇讜 砖讬注讜专 诇注谞讬谉 讚诪讬 注讜诇讛 诇专讘讬 讬讜讞谞谉 讛"谞 诪爪讬谞谉 诇诪讬诪专 诇专"诇 讜诪爪讬 砖驻讬专 住讘专 讗祝 讚诇注谞讬谉 讛讘讗讛 讗讬谉 诇讜 砖讬注讜专 诇注谞讬谉 讚诪讬 注讜诇讛 讬砖 诇讜 砖讬注讜专 讗祝 诇诪讟讛 讜讗讜诇讬 砖讻转讘讜 讻谉 讛讻讗 诇驻讬 诪讛 砖讻转讘讜 讘诐"讚 讚讗诐 谞讘讗 诇讛砖讜讜转诐 讬讞讚 讻讜' 讜讛讗 讘讛讗 转诇讬讗 诇专讘讬 讬讜讞谞谉 讛"谞 讗讬转 诇谉 诇诪讬诪专 诇专"诇 讚讗讬谉 诇讜 砖讬注讜专 诇注谞讬谉 讛讘讗讛 讜讗讬谉 诇讜 谞诪讬 砖讬注讜专 诇注谞讬谉 讚诪讬 注讜诇讛:





诪讛专砖"讗 - 讞讬讚讜砖讬 讗讙讚讜转

 讜拽专 专讙诇讱 诪讘讬转 专注讱 讻讜'. 讘驻砖讬讟讜转 驻专讬讱 诪讛讗讬 拽专讗 讻讗讬诇讜 讛讜讗 驻砖讟讬讛 讚拽专讗 讚讗讬讬专讬 讘拽专讘谞讜转 诪砖讜诐 讚讻诇 住驻专 诪砖诇讬 讛谞诪砖诇 诪诪谞讜 讛讜讗 驻砖讟讬讛 讜诪砖诪注讜 讛讜讗 讛诪砖诇 讜讗讬谞讜 驻砖讟讬讛 讻诪"砖 讙诐 讝讛 诪转讜讱 讛住讜讙讬讗 讚驻"拽 讚讞讜诇讬谉 注"砖 讜谞专讗讛 注讜讚 讘讝讛 讚诇驻讬 驻砖讟讬讛 讛讜讛 诇"诇 讛讜拽专 注爪诪讱 诪讘讬转 专注讱 讜注"讻 讚专砖讜 专讙诇讱 注"砖 砖诇砖 专讙诇讬诐 讻砖讗转讛 注讜诇讛 诇专讙诇 讛讜拽专 诪诇讘讗 砖诐 讘讞讟讗讜转 讜讗砖诪讜转 讻诪驻讜专砖 诇注讬诇: 


讛转诐  讘讞讟讗讜转 讜讗砖诪讜转 讻讜'. 讬砖 诇讛讝讛讬专 注诇 讛砖讜讙讙 讻讙讜谉 砖讙讙转 诪诇讗讻讛 讜讝讚讜谉 砖讘转 讚讛"诇 诇诇诪讜讚 讜诇讗 诇诪讚 讜注讚"讝 讗诪专讜 砖讙讙转 转诇诪讜讚 注讜诇讛 讝讚讜谉: 


诪讘讬转  专注讱 讻讜'. 驻专砖"讬 讗讜讛讘讱 讛拽讘"讛 砖拽专讗 讬砖专讗诇 专注讱 砖谞讗诪专 诇诪注谉 讗讞讬 讜专注讬 注讻"诇 讗讘诇 讛谞专讗讛 诪诪砖诪注讜转 讛诪拽专讗 讚讚讜讚 讗诪专 讻谉 诇讬砖专讗诇 讜讘住驻专 砖讬专 讛砖讬专讬诐 诪爪讬谞讜 讬驻转讬 专注讬转讬 讙讜' 讝讛 讚讜讚讬 讜讝讛 专注讬:





专砖"砖

专砖"讬 讚"讛 谞讗诪专讛 讞讙讬讙讛. 诇诪讗讻诇 讛讚讬讜讟. 讜讛转讜讬"讟 讛讜住讬祝 讚讜讞讙讜转诐 诪砖诪注 砖讗转诐 转讛谞讜 诪诪谞讜. 讜讗"讻 讗讬谉 讝讛 讗诇讗 讝讘讞讬诐 砖诇诪讬诐 砖讛讘注诇讬诐 讬讻讜诇讬诐 诇讬讛谞讜转 诪讛诐 讜讗讱 诇诪讜转专 讛讘讬讗 专砖"讬 诇拽诪谉 讘讚"讛 诪讛 讞讙讬讙讛 讻讜' 拽专讗 讚诇讗 讬诇讬谉:



转讚"讛 专' 讬讜讞谞谉. 讜诪"诪 爪"诇 讚住"诇 讻专' 讗讜砖注讬' 讻讚驻讬' 讻讜'. 讻爪"诇:





讘谉 讬讛讜讬讚注

专址讘旨执讬 诇值讜执讬 专指诪执讬, 讻旨职转执讬讘: (诪砖诇讬 讻讛, 讬讝) "讛止拽址专 专址讙职诇职讱指 诪执讘旨值讬转 专值注侄讱指", 讜旨讻职转执讬讘: (转讛诇讬诐 住讜, 讬讙) "讗指讘讜止讗 讘值讬转职讱指 讘职注讜止诇讜止转"?. 讛拽砖讛 讛专讘 注讬讜谉 讬注拽讘 讝"诇 讚讛讜讛 诇讬讛 诇诪讬诪专 讘专讬砖讗 讻转讬讘 '讗指讘讜止讗 讘值讬转职讱指 讘职注讜止诇讜止转' 讚转讛讬诇讬诐 拽讜讚诐 诪砖诇讬 注讬讬谉 砖诐.
讜谞专讗讛 诇讬 讘住"讚 讛拽讚讬诐 拽专讗 讚诪砖诇讬 诪驻谞讬 砖讛讜讗 讘诇讗讜 讛讻讬 诪讜拽砖讛 诪注爪诪讜 讻讬讜谉 讚拽专讘谞讜转 讛诐 诪爪讜讛 讜讻讘讜讚 砖诪讬诐 讗诪讗讬 拽讗诪专 '讛止拽址专 专址讙职诇职讱指' 讜诇讗 讛讘讬讗 拽专讗 讚转讛诇讬诐? 讗诇讗 讻讚讬 诇讛讙讚讬诇 讛拽讜砖讬讗 讚诪爪讬谞讜 讘讛讗讬 拽专讗 讚诪砖转讘讞 讘拽专讘谞讜转.
讜注讜讚 谞专讗讛 诇讬 讘住"讚 讚诪注讬拽专讗 诇讬讻讗 拽讜砖讬讗 诪拽专讗 讗拽专讗 讚诪谞讗 诇讬讛 诇驻专讜砖讬 拽专讗 讚'讛止拽址专' 讘拽专讘谞讜转 讗讚专讘讛 驻砖讟讬讛 讚拽专讗 讘讘讬转 专注讛讜 讜讞讘讬专讜 诪砖转注讬 讜讻谉 诪讜讻讞 诪住讬驻讬讛 讚拽专讗 讗讱 诪讛 砖谞转注讜专专 专讘讬 诇讜讬 讘拽讜砖讬讗 讝讜 讛讜讗 诪砖讜诐 讚讛讜讗 讛讜讛 讬转讬讘 讜讚专讬砖 讘讛讗讬 拽专讗 讚'讛止拽址专' 讜驻讬专砖 讗讜转讜 讘讚专砖转讜 讚拽讗讬 注诇 讛拽专讘谞讜转 讜诇讻讱 注诇 驻讬 讚专砖转讜 谞转注讜专专 诇讛拽砖讜转 诪驻住讜拽 讚转讛诇讬诐 讜诇讻讱 谞拽讬讟 拽专讗 讚'讛止拽址专' 讘专讬砖讗 讚讘讬讛 讛讜讛 诪砖转注讬 讜讘讚专砖讛 讚讛讘讗转 拽专讘谞讜转 讗讜拽讬诐 诇讬讛 讜讘讗 诇讛拽砖讜转 注诇讬讜 诪拽专讗 讚转讛诇讬诐 诇讬讬砖讘 讛讚专砖讛 砖诇讜 讚讗讜拽讬诐 诇讬讛 讘拽专讘谞讜转.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪专讗 讻诇 讛讬讻讗 讚讗转讗. 讻注讬谉 讝讛 砖讘转 讚祝 谞 注"讗 讜注讬讬谉 讘转讜住驻讜转 砖诐 讚"讛 讗诇讗 讗讬 讗转诪专:





讞讬讚讜砖讬 专讘讬 注拽讬讘讗 讗讬讙专

讙诪专讗, 诪讬转讘讬讛 讜诇讗 讬专讗讜 驻谞讬 专讬拽诐 讘讝讘讞讬诐 讻讜' 诪讬转讬讘讬 专讬讘"讬 讗讜诪专 讻讜'.
诇讗 讝讻讬转讬 诇讛讘讬谉 诪讛 谞讝讻专 讘讘专讬讬转讗 讬讜转专 诪讛拽专讗 讚诇讗 讬专讗讜 驻谞讬 专讬拽诐, 讜讘讗 讛讘专讬讬转讗 诇驻专砖 诪讛讜 专讬拽诐 讜讗"讻 讗诐 诪讙讜驻讗 讚拽专讗 诇讬讻讗 拽讜砖讬讗 讙诐 诪讘专讬讬转讗 讗讬谉 拽讜砖讬讗, 讜诪讛 讛讜住驻转 拽讜砖讬讗 诪讛讘专讬讬转讗 讬讜转专 诪讛拽专讗 注爪诪讜:





爪诇"讞

转讜住' 讚"讛 专' 讬讜讞谞谉 讗诪专 诪砖诪注 讚讘注讬 诇诪讬诪专 讚诪转谞讬转讬谉 诪讬讬专讬 讗祝 讘诪讜注讚 讛诇讻讱 诇讗 诪爪讬 诇讗讜拽诪讬 讘专讗讬讬转 拽专讘谉 讚讗讝 诇讗 诪讞讬讬讘 讻诇诇 讗讘诇 讘专讗讬讬转 驻谞讬' 诪讞讬讬讘 讘讞讚讗 讝讬诪谞讗 讜诪砖诐 讜讛诇讗讛 讗讬谉 诇讜 砖讬注讜专. 讛谞讛 诇驻讬 讝讛 讬讜拽砖讛 诪讬 讚讜讞拽讛 诇诪讬诪专 讚专"诇 住讘专 讚讻诇 讗讬诪转 讚讗转讬 爪专讬讱 诇讗转讜讬讬 讜诪诪讬诇讗 讗讬转讜' 讬专讗讛 讬专讗讛 诪讛 讗谞讬 讘讞谞诐 谞讬诪讗 讚专"诇 住讘专 讚讘砖讗专 讛讬诪讬诐 讻砖诐 砖讞讬讬讘 诇讗转讞讝讜讬讬 讘讻诇 讬讜诐 驻注诐 讗' 讜诪砖诐 讜讛诇讗讛 讗讬谉 诇讜 砖注讜专 讛讻讬 谞诪讬 诪讞讬讬讘 讘讻诇 讬讜诐 驻注诐 讗' 诇讛讘讬讗 拽专讘谉 讜诪砖诐 讜讛诇讗讛 讗讬谉 诇讜 砖注讜专 讜砖驻讬专 拽讗诪专 专讗讬讬转 驻谞讬诐 讘拽专讘谉 讜讬专讗讛 讬专讗讛 讘讞谞诐 讛讬讬谞讜 讘驻注诐 砖谞讬 砖讬讻讜诇 诇讘讜讗 讘讞谞诐:


讜讗讜诪专 讚讝讛 讗讬 讗驻砖专 砖讬讛讬' 讞讬讜讘 拽讘讜注 讘砖讗专 讛讬诪讬诐 讘讻诇 讬讜诐 诇讛讘讬讗 拽专讘谉 砖讛专讬 讞讙讬讙讛 讗讬谞讜 讬讻讜诇 诇讛讘讬讗 专拽 讬讜诐 讗' 讜讘砖讗专 讛讬诪讬诐 诇讚注转 专砖"讬 注讜讘专 讘讘诇 转讜住讬祝 讜诇讚注转 专"讞 注讻"驻 讝讛 诪讜住讻诐 讚讞讬讜讘 诇讬讻讗 讘砖讗专 讬讜诪讬 讜注讬讬谉 (讚祝 讞' 注"讘) 转讜住' 讚"讛 讞讜讝专 讜诪拽专讬讘 讜讗诐 讛讬' 讘专讗讬讬转 讞讬讜讘 讘讻讜诇讛讜 讬讜诪讬 讗"讻 讻讘专 专讬讘转讛 讛转讜专讛 讘专讗讬' 讬讜转专 诪讘讞讙讬讙讛 讜讛谞讛 讘"讛 讜讘"砖 谞讞诇拽讜 讗诐 专讗讬' 诪注讛 讻住祝 讜讞讙讬讙讛 讘' 讻住祝 讗讜 诇讛讬驻讱 讜讟注诪讬' 讚讘"砖 讚讬诇讬祝 诪注爪专转 砖专讬讘讛 讘注讜诇讜转 讬讜转专 诪砖诇诪讬诐 讜讟注诪讬讛 讚讘"讛 讚讬诇讬祝 诪谞砖讬讗讬诐 砖专讬讘讛 讘砖诇诪讬诐 讬讜转专 诪讘注讜诇讜转 讜讘"砖 讬讛讬讘 讟注诪讗 讚讬诇讬祝 讚讜专讜转 诪讚讜专讜转 讜讘"讛 讬讛讬讘 讟注诪讗 讚讬诇讬祝 讬讞讬讚 诪讬讞讬讚 讗讘诇 讗诐 诪爪讬谞讜 讘专讗讬' 注爪诪讛 砖专讬讘讛 讬讜转专 诪讘注讜诇讜转 讜讚讗讬 转诪讜讛 注诇 讘"讛 讜诇讻讱 诇讗 诪爪讬 专"诇 诇讜诪专 讻谞"诇:


讗诪谞诐 讻诇 讛讟注诪讬诐 讚诇注讬诇 (讚祝 讜') 诇讘"砖 讜诇讘"讛 讛讜讗 诇专' 讗讜砖注讬' 讚砖讬注讜专 讝讛 诪讚专讘谞谉 讗讘诇 讗诐 砖讬注讜专 讝讛 诪谉 讛转讜专讛 讗讬谉 爪专讬讱 讟注诐 砖讛专讬 诇讗 诪爪讬谞讜 砖讬注讜专 讝讛 讘讻转讜讘讜转 专"诇 砖讛讜讗 讛诇"诪 讜谞讞诇拽讜 讻讬爪讚 谞讗诪专 讛讛诇讻讛 讜讗"讻 诪讛 爪讜专讱 讟注诐 诇讚讘专 砖讛讜讗 讛诇"诪 讜转讚注 讚讗讟讜 讬砖 砖讜诐 讟注诐 讘谞砖讬讗讬诐 注爪诪讜 砖专讬讘讛 讘砖诇诪讬诐 讬讜转专 讗讜 讘注爪专转 注爪诪讜 砖专讬讘讛 讘注讜诇讜转 讬讜转专 讜诪注转讛 讗谞讜 注讜诪讚讬诐 注诇 讚讘专讬 讛转讜住' 砖讻转讘讜 讜诪"诪 爪专讬讱 诇讜诪专 讚住"诇 讻专"讬 讻讚讬 砖诇讗 讬讛讬讛 砖讬注讜专 讻诇诇 讜讗讞专 讻诇 诪讛 砖谞讚讞拽 讛诪讛专砖"讗 讘讚讘专讬讛诐 讻转讘 砖讻转讘讜 讻谉 诇驻讬 诪讛 砖讻转讘讜 讘住讜祝 讛讚讘讜专 讚讗诐 谞讘讜讗 诇讛砖讜讜转诐 讬讞讚 讜讻讜' 注"砖 讜讛讚讘专 转诪讜讛 讚诪讬 讛讻专讬讞诐 注转讛 诇讜诪专 讻谉 讘讛讞诇讟 讜讛专讬 讘住讜祝 讛讚讘讜专 诇讗 讛讞诇讬讟讜 专拽 讻转讘讜 讚讗诐 谞讘讜讗 诇讛砖讜讜转诐 讜讻讜' 讜诇驻讬 诪"砖 谞讬讞讗 讚注"讻 爪"诇 讻谉 讚讗诇"讻 诪讬 讛讻专讬讞讜 诇讜诪专 诇专"诇 讚讻诇 讗讬诪转 讚讗转讬 爪专讬讱 诇讗转讜讬讬 讜讻谞"诇:


讗诇讗 讚诇驻讬 讝讛 注诇 讻专讞讱 注转讛 讘诇讬砖谞讗 拽诪讗 诇专"诇 讗讬谉 砖讜诐 讞讬讜讘 讘砖讗专 讬讜诪讬谉 诇讗转讞讝讜讬讬 讻诇诇 砖讗诐 讛讬' 讞讬讜讘 诇讗转讞讝讜讬讬 讛讬' 讞讬讜讘 诇讛讘讬讗 拽专讘谉 讘讻诇 讬讜诐 讜讝讛 讗讬 讗驻砖专 讚讗"讻 讛专讬 专讬讘讛 讘注讜诇讜转 讬讜转专 讜讻谞"诇 讜讗"讻 谞讬诪讗 讚专"诇 讙"讻 住讜讘专 讚讗"爪 诇讗转讜讬讬 讻诇诇 讗诇讗 砖讙诐 讛专讗讬' 讗讬谞讛 讞讬讜讘讬转 讻诇诇 讘砖讗专 讬讜诪讬 讜讗"讻 讘诇讗"讛 讗讬 讗驻砖专 诇讗讜拽诪讬 讘砖讗专 讬讜诪讬 讚诪讛 砖讗讬谉 砖讜诐 讞讬讜讘 诇讗 砖讬讬讱 诇诪讬诪专 砖讗讬谉 诇讜 砖注讜专 讜讻诪讜 砖讻转讘讜 讛转讜住' 诇专"讬 讜注诇 讻专讞讱 诪转谞讬' 讘讬讜诐 讛专讗砖讜谉 诪讬讬专讬 讜诪诪讬诇讗 讛讜讗 专讗讬讬转 驻谞讬讜 讘拽专讘谉 讚讙诐 注诇 讛拽专讘谉 砖讬讬讱 讗讬谉 诇讜 砖注讜专 讜注讜讚 讚诪驻专砖 讘诪讞诇讜拽转 砖讛专讬 驻诇讬讙讬 讘转专转讬 讚诇专' 讬讜讞谞谉 讘讻诇 讬讜诐 讞讬讜讘 诇讛转专讗讜转 讜诇专讬砖 诇拽讬砖 讗讬谉 讞讬讜讘 专拽 讘专讗砖讜谉 讜驻诇讬讙讬 注讜讚 讗诐 讗转讬 讜诇讗 讗讬讬转讬 诇专' 讬讜讞谞谉 专砖讗讬 讜诇专讬砖 诇拽讬砖 讗诐 讗转讬 诪讞讜讬讘 诇讛讘讬讗 拽专讘谉 讜讗诐 讛讬' 诪讜拽讬 讘讝讜 砖讻转讘转讬 诇讗 讛讬' 诪驻讬砖 讘驻诇讜讙转讗:


讘诇"讝 讛讬讬转讬 专讜爪讛 诇转专抓 讚讗讬 讗驻砖专 诇讜诪专 讚诪转谞讬' 拽讗讬 专拽 注诇 讬讜诐 专讗砖讜谉 讚讗"讻 拽砖讬讗 诇诪讛 谞拽讟 讛专讗砖讜谉 砖讗讬谉 诇讜 砖注讜专 讜诇讗 谞拽讟 讞讙讬讙讛 讚讙"讻 讬讻讜诇 诇讛讘讬讗 讻诪讛 讘讛诪讜转 砖专讜爪讛 讘讬讜诐 专讗砖讜谉 讚讘砖谞讬 讛讜讗 讚讗讬谞讜 专砖讗讬 诇讛讘讬讗 讗讘诇 讘专讗砖讜谉 讻诪讛 讚讘注讬 诪驻专讬砖 讜讻讚讗诪专讬谞谉 诇拽诪谉 讛驻专讬砖 注砖专 讘讛诪讜转 诇讞讙讬讙讛 (讚祝 讞' 注"讘) 讗诇讗 讜讚讗讬 讚诪转谞讬' 诪讬讬专讬 讘讻讜诇讛讜 讬讜诪讬 讜讗讝 讛讞讙讬讙讛 砖注讜专 砖讗讬谞讜 讬讻讜诇 诇讛拽专讬讘 专拽 诪讛 砖谞砖讗专 诇讜 诪讬讜诐 专讗砖讜谉 讜诇讗 讬讜转专 诪砖讗"讻 专讗讬' 砖讻讜诇讛讜 讬讜诪讬 讗讬谉 诇讛 砖注讜专:


讜谞专讗讛 讚讘砖诇诪讗 注讻砖讬讜 讚住讜讘专 专"诇 砖讛专讗讬' 讗讬谞讛 讞讬讜讘讬转 讗讘诇 讗诐 讘讗 讜诪转讞讝讬 讛拽专讘谉 讞讬讜讘 砖讜讘 砖讬讬讱 砖驻讬专 讛专讗砖讜谉 讘讻讜诇讛讜 讬讜诪讬 讘讬讜诐 专讗砖讜谉 讘讬谉 注诇 讛专讗讬' 讜讘讬谉 注诇 讛拽专讘谉 讜讘砖讗专 讬讜诪讬 注诇 讛拽专讘谉 砖讗诐 讻讘专 讘讗 讜诪转讞讝讬 砖讗讝 讛拽专讘谉 讞讜讘 讜砖讬讬讱 砖讗讬谉 诇讜 砖注讜专 讗讘诇 讗讬 讛讜讛 住讘专 专"诇 讚讗驻讬诇讜 诪转讞讝讬 讗"爪 拽专讘谉 讗"讻 讜讚讗讬 诇讗 拽讗讬 讗砖讗专 讬讜诪讬 讻诇诇 砖讛专讬 诇讗 讛专讗讬讛 讞讬讜讘 讜诇讗 讛拽专讘谉:


讗诇讗 讚诇讗讬讚讱 诇讬砖谞讗 拽砖讬讗 讚讛专讬 诇专' 讬讜讞谞谉 讜讚讗讬 讗讬谉 讞讬讜讘 拽专讘谉 讘砖讗专 讬讜诪讬 讻诪讜 专讗砖讜谉 砖讛专讬 诇讗 讞讬讚砖 讘讚讘专讬 专' 讬讜讞谞谉 讘诇砖讜谉 讻诇讜诐 讗诇讗 诇注谞讬谉 讗诐 讗转讗 讜讗讬讬转讬 讚注讜讘专 讘诇 转讜住讬祝 讗讘诇 讗诐 诇讗 讗讬讬转讬 谞砖讗专 讻诇砖讜谉 专讗砖讜谉 讜讻讬讜谉 讚拽讗诪专 讚讛讬讻讗 讚诇讗 讗讬讬转讬 诇讗 驻诇讬讙讬 讗"讻 讙诐 诇专讬砖 诇拽讬砖 讗讬谉 砖讜诐 讞讬讜讘 讜讗"讻 注"讻 诇专"诇 讚讗诪专 专讗讬讬转 驻谞讬' 讘拽专讘谉 讛讬讬谞讜 讘讬讜诐 专讗砖讜谉 讜讗"讻 拽砖讬讗 诇诪讛 诇讗 转谞讬 讞讙讬讙讛:


讜讛谞讛 讛专诪讘"诐 驻住拽 讚注讜诇转 专讗讬' 讛讜讗 讗驻讬诇讜 注讜诇转 注讜祝 讜讻转讘 讛讻"诪 讚诇讗 讙专讬住 讘讙诪' 讬讻讜诇 讗驻讬诇讜 讘注讜驻讜转 专拽 讙专讬住 讻诪讜 讚讙专住讬谞谉 讘诪讻讬诇转讗 讬讻讜诇 讗驻讬诇讜 讘讻住驻讬诐 讜诪砖诪注 诇讬讛 诪诪讬诇讗 讚讝讘讞讬诐 讛讬讬谞讜 讗驻讬诇讜 注讜驻讜转. 讜讛讚讘专讬诐 转诪讜讛讬诐 讚讛专讬 讘讻诇 讛砖"住 住转诐 讝讘讞讬诐 讛讬讬谞讜 讘讛诪讛 讜注讬讬谉 讘诪砖谞讛 诇诪诇讱 砖诐. 讜谞专讗讛 讚讛讬' 拽砖讛 诇专诪讘"诐 诇诇讬砖谞讗 拽诪讗 讗讬 住诇拽讗 讚注转讱 讚住"诇 诇专"诇 讚讘砖讗专 讬讜诪讬谉 讗讬谉 讞讬讜讘 诇讘讜讗 诇注讝专讛 讻诇诇 讗"讻 讘诇讗"讛 诇讗 诪爪讬 诇讗讜拽诪讬 讘砖讗专 讬讜诪讬谉 专拽 讘讬讜诐 专讗砖讜谉 讜讗讝 讛讜讗 专讗讬讬转 驻谞讬' 讘拽专讘谉 讜诇诪讛 讛讜爪专讱 诇讞讚砖 注讜讚 驻诇讜讙转讗 讘讬谞讜 诇专' 讬讜讞谞谉 讚驻诇讬讙讬 讙诐 讗诐 讗转讬 砖讬讛讬' 诪讞讜讬讘 讘拽专讘谉 诇专"诇 讜讻诪讜 砖讻转讘转讬 诇注讬诇 讗诇讗 讜讚讗讬 讚诇诇讬砖谞讗 拽诪讗 诇专"诇 讞讬讜讘 讘讻诇 讬讜诐 诇讘讜讗 驻注诐 讗' 讻诪讜 诇专' 讬讜讞谞谉 讜讻讬讜谉 砖诪讞讜讬讘 讙"讻 诇讛讘讬讗 拽专讘谉 讗"讻 讛专讬 专讬讘讛 讘注讜诇讜转 讬讜转专 诪讘砖诇诪讬 讞讙讬讙讛 讜诪"讟 讚讘"讛 讜讻诪"砖 诇注讬诇 讗诇讗 讜讚讗讬 注讜诇转 专讗讬' 讛讜讗 注讜诇转 注讜祝 讜讗"讻 讗祝 砖专讬讘讛 讘爪讚 讗' 讬讜转专 讘注讜诇讜转 诪砖诇诪讬诐 砖诪讞讜讬讘 讘讻诇 讬讜诐 讗讘诇 讘爪讚 讗' 专讬讘讛 讘砖诇诪讬诐 讬讜转专 砖讛讜讗 讚讜拽讗 讘讛诪讛 讜讗"讻 讗讬谉 诪讻讗谉 专讗讬' 讻诇诇:


讛专诪讘"诐 驻住拽 砖专砖讗讬 诇讛讘讬讗 讘讻诇 讬讜诐 讜讛拽砖讛 讛讻"诪 诇诪讛 驻住拽 讻专"诇 讜谞讬讞讗 诇讬讛 讚专诪讘"诐 诪驻专砖 驻诇讜讙转讬讬讛讜 注诇 讚专讱 讛讬专讜砖诇诪讬 诇注谞讬谉 砖注讜专 诪注讛 讻住祝 讜砖转讬 讻住祝 讗诐 讛诐 讚讗讜专讬讬转讗 讜讛拽砖讛 讛诇讞"诪 讗"讻 诇诪讛 驻住拽 讛专诪讘"诐 讚砖注讜专 诪注讛 讻住祝 讜砖转讬 讻住祝 讛讜讗 诪讚专讘谞谉 讚诇讗 讻专' 讬讜讞谞谉. 讜诇讚注转讬 讗讬谉 讝讛 拽讜砖讬讗 讚讗祝 讚讛诇讻讛 讻专' 讬讜讞谞谉 谞讙讚 专讬砖 诇拽讬砖 诪"诪 讘讚讘专 讝讛 专' 讗讜砖注讬' 讘专讘讬 拽讗讬 讻专讬砖 诇拽讬砖:


注讜讚 讛拽砖讛 讛诇讞"诪 讗"讻 讚驻讬专讜砖 诇拽专讘谉 讬砖 诇讜 砖注讜专 讜讗讬谉 诇讜 砖注讜专 讚驻诇讬讙讬 讘诇讬砖谞讗 讘转专讗 讛讜讗 诇注谞讬谉 砖注讜专 诪注讛 讻住祝 讜砖转讬 讻住祝 讗"讻 讗讬讱 讛拽砖讛 讛讜拽专 专讙诇讱 诪讘讬转 专注讱 讜谞诇注"讚 砖讛拽讜砖讬讗 讛讬讗 讻讱 讗诐 讛砖注讜专 讚专讘谞谉 讗"讻 讙诐 诇讞讙讬讙讛 讗讬谉 砖注讜专 诪讚讗讜专讬讬转讗 讜诇诪讛 诇讗 转谞讬 讞讙讬讙讛 讜讗诐 转讗诪专 讚诪转谞讬转讬谉 诪讬讬专讬 讘讻诇 讬诪讬 讛讞讙 讜诇讻讱 诇讗 转谞讬 讞讙讬讙讛 砖讗讬谉 讘讛 讞讬讜讘 专拽 讘专讗砖讜谉 注诇 讝讛 拽砖讛 讛讗 讙诐 注讜诇转 专讗讬' 诇讬讻讗 专拽 讘专讗砖讜谉 讚讗讞专 讻讱 讗住讜专 诇讛讘讬讗 砖讛专讬 讻转讬讘 讛讜拽专 专讙诇讱 讜讚讜拽 讜诇讗 专' 讬讜讞谞谉 讛拽砖讛 讻谉 诇专砖讘"诇 讗诇讗 住转诐 讙诪专讗 讛拽砖讛 讻谉 讜讛讬讬谞讜 诇专讬砖 诇拽讬砖 讚诇专' 讬讜讞谞谉 谞讜讻诇 诇讜诪专 讚住讜讘专 讘讗诪转 讚讘砖讗专 讛讬诪讬诐 讗讬谞讜 诪讘讬讗 拽专讘谉 诪砖讜诐 讛讜拽专 专讙诇讱 讜讻诇 讝讛 诇讛诪拽砖讛 讗讘诇 讻砖诪转专抓 讚讛讗讬 讘讞讟讗讜转 讜讗砖诪讜转 讗讝讬 讗诪专讬谞谉 讚讙诐 诇专' 讬讜讞谞谉 讞讬讬讘 诇讛讘讬讗 拽专讘谉 讙诐 讘砖讗专 讬诪讬诐:





驻转讞 注讬谞讬诐

讗转讬讘讬讛 讛讜拽专 讜讻讜' 讗讛讗 讚讗诪专 讻诇 讛讬讻讗 讚讗转讗 讜讗讬讬转讬 讻讜诇讬 注诇诪讗 诇讗 驻诇讬讙讬 讚注讬讬诇 讜诪转讞讝讬 讜讛讗 讻转讬讘 讛讜拽专 讜讻讜' 讚诪砖诪注 讚诇讗 诇转讞讝讬 讻诇诇. 讜诇讬 谞专讗讛 讚注诇 专讬砖 诇拽讬砖 拽讗 诪讜转讬讘 讚讗诪专 讚讗驻讬' 诇拽专讘谉 讗讬谉 诇讜 砖讬注讜专 讜讻诇 讗讬诪转 讚讘注讬 诪转讞讝讬 讜讛讗 讻转讬讘 讛讜拽专 讜讻讜' 讜讝讛 谞专讗讛 诇讬 注讬拽专. 诇拽讜讟讬 诪讛专"专 讗讘专讛诐 驻诇讬祝 讻"讬:





砖注专讬 转讜专转 讘讘诇

(讝 讗) 讛讗 诇拽专讘谉 讬砖 诇讜 砖讬注讜专.鈥斪ぷ�' 讜讗讬谞讜 讬讻讜诇 诇讛拽专讬讘谉 讘讬讜"讟 讻讚讬谉 注讜诇转 专讗讬讛, 讗诇讗 注讜诇讛 专讗砖讜谞讛 讘诇讘讚 讛讜讗 砖诪拽专讬讘讬谉 讗讜转讛 讘讬讜"讟, 讻讚讗讬转讗 诇拽诪谉 讘注"讘.

